ওবি পুরস্কার
ওবি পুরস্কার বা অফ-ব্রডওয়ে থিয়েটার পুরস্কার নিউ ইয়র্ক সিটির মঞ্চ অভিনয়শিল্পী ও মঞ্চদলের স্বীকৃতি প্রদানের লক্ষ্যে দ্য ভিলেজ ভয়েস সংবাদপত্র কর্তৃক প্রদত্ত বার্ষিক পুরস্কার। ২০১৪ সালের সেপ্টেম্বর থেকে আমেরিকান থিয়েটার উইং যৌথভাবে এই পুরস্কার প্রদান ও পরিচালনা করে আসছে। টনি পুরস্কার যেমন ব্রডওয়ে মঞ্চনাটকগুলোকে পুরস্কৃত করে, ওবি পুরস্কার অফ-ব্রডওয়ে এবং অফ-অফ-ব্রডওয়ে মঞ্চনাটকগুলোকে পুরস্কৃত করে। আজীবন সম্মাননা পুরস্কার এবং সেরা নতুন মার্কিন মঞ্চনাটক ছাড়া নির্দিষ্ট কোন বিভাগ নেই। অভিনেতা ও অভিনেত্রীদের জন্য আলাদা কোন বিভাগ নেই, দুই পুরস্কারই একত্রে অভিনয়ের পুরস্কার হিসেবে প্রদান করা হয়। এই পুরস্কারের ক্ষেত্রে কোন মনোনয়ন প্রদান করা হয় না।